**A Pilisi Parkerdő Zrt. tájékoztatása**

*A településünket ölelő környező erdők erdészeti kezelését a Pilisi Parkerdő Zrt. erdészetei, a Budakeszi Erdészet és a Budapesti Erdészet végzik. A Pilisi Parkerdő Zrt. kérésének megfelelően ezúton szeretnénk az erdőgazdálkodási tevékenységekről, az idei, 2025. évben Nagykovácsi közigazgatási területén tervezett fakitermelési munkákról, valamint az erdőkben tapasztalható jelentős problémákról szóló tájékoztatásukat tolmácsolni a Tisztelt Lakosság felé, az alábbiakban:*

*A Pilisi Parkerdő Zrt. a településünket érintő erdőgazdálkodási tevékenységek, aktuális fakitermelési munkák ismertetése mellett, az erdőkben tapasztalható fő problémákkal kapcsolatos, alábbi tájékoztatásuk Lakosság felé történő ismertetését kérte:*

**Belterületi vaddisznók próblémája**

Számos bejelentést kapunk a belterületekre, kertekbe bejáró és ott problémákat okozó vaddisznókról. Ez a jelenség olyan erdőkkel határos területeken fordul elő leggyakrabban, ahol az elmúlt évtizedekhez képest sok a felhagyott kert, illetve telek (pl. korábbi vagy jelenlegi üdülőövezet stb.), járatlan bozótosok alakulnak ki, a kerítések elhanyagoltak, vagy nem megfelelőek.

Fontos tudni azt, hogy a belterület nem része a vadászterületnek. Kutatások és források megállapították, hogy részben ezen okok, továbbá az előző pontokban említett hulladékproblémák miatt is a belterületek egyre vonzóbb környezetet jelentenek a vadállatok számára is.

A zöldhulladék lerakatok például kiváló táplálékforrást jelentenek a vaddisznók számára, így fokozza az állatok belterületen való megtelepedését, állandó jelenlétét. Egy Budapesten végzett kutatás szerint, részben az ilyen táplálékforrások miatt alakult ki a főváros térségében egy belterületen élő vaddisznó populáció, amely el sem hagyja a településeket. Ezek a belterületi vaddisznó populációk jellemzően olyan területeket vettek birtokba, mint az elhagyott, bekerített telkek, elhanyagolt vagy felhagyott kertek, gyümölcsösök, bozótos területek, beerdősült telkek.

Itt egyaránt biztosított számukra a búvóhely és a táplálékforrás is, emiatt vissza sem térnek a külterületi erdőkbe. Ezért az önkormányzatok és a lakosság hatékony együttműködésére van szükség annak érdekében, hogy az állatok számára vonzást jelentő területek nagysága csökkenjen.

A témával kapcsolatosan a Pilisi Parkerdő Zrt. honlapján részletes tájékoztató található az alábbi elérhetőségen:

<https://parkerdo.hu/parkerdo/tudnivaIok/vaddiszno-gyik/>

Fontos tudnunk, hogy Magyarországon 2018. tavaszán jelent meg a sertésállományra fokozott veszély jelentő Afrikai sertéspestis (ASP) vírus, mely a hazai vaddisznó populációt is érinti. A fertőzés terjedésének megakadályozása kiemelt állategészségügyi kérdés, mely a Nemzeti Élelmiszerlánc-biztonsági Hivatal hatáskörébe tartozik. Az ASP-vel kapcsolatos tudnivalókról a NÉBIH honlapján lehet tájékozódni:

<https://portal.nebih.gov.hu/afrikai-sertespestis>

**Ha valaki elhullott vaddisznó tetemet talál, akkor a +36-80-263-244 ingyenesen hívható zöld számon tudja értesíteni a NÉBIH szakembereit.**

**Rókák előfordulása lakott területeken**

Lakott területen belül előfordulhat, hogy rókával találkozunk. Ebben az esetben a helyileg illetékes állategészségügyi hatóságon, illetve a Nemzeti Élelmiszerlánc-biztonsági Hivatal **+36 80 263 244 ingyenesen hívható zöld telefonszámán keresztül teheti meg a lakosság a bejelentést**.

Kérjük, hogy ezekben a nagy fontosságú kérdésekben segítsék munkánkat azzal, hogy a rendelkezésükre álló eszközökkel a településen élő lakosságot mind szélesebb körben tájékoztatják!

Az esetlegesen szükségessé váló kapcsolatfelvétel érdekében - az Önök településéhez legközelebb lévő Erdészet elérhetőségét megtalálja és egyéb hasznos információkat is megtudhat a Pilisi Parkerdő Zrt. hivatalos honlapján.

[**http://www.parkerdo.hu**](http://www.parkerdo.hu)